pythainlp/thai_wikipedia_clean_20230101 huggingface dataset:
นาดัลถือว่าเป็นผู้เล่นที่มีที่หนักหน่วง และยังเคลื่อนที่ได้อย่างว่องไวและมีการตีที่แม่นยำ จุดเด่นของเขาคือการตีลูกด้วยความแรง เขาเป็นผู้เล่นถนัดซ้ายซึ่งทำให้เขาได้เปรียบผู้เล่นหลายคน เช่น โรเจอร์ เฟเดอเรอร์ เนื่องด้วยเฟเดอเรอร์นั้นตีมือเดียว ทำให้นาดัลสามารถยิงลูกด้วยความแรงเพื่อจี้ไปทางแบ็กแฮนด์ของเฟเดอร์เรอร์ได้ และนาดัลยังรู้วิธีเปลี่ยนทิศทางการตีเพื่อให้คู่แข่งหลุดออกจากตำแหน่ง รูปแบบการเล่นของเขาเหมาะกับคอร์ตดินเนื่องจากจังหวะการตกของลูกท็อปสปินนั้นเอื้อต่อการเล่นบนคอร์ตดิน โดยลูกจะเคลื่อนที่ช้ากว่าคอร์ตหญ้า ทำให้นาดัลมีเวลายิงลูกโฟร์แฮนด์ได้อย่างเต็มที่ และพื้นคอร์ตดินยังช่วยให้เขาตีได้แรงและแม่นยำมากขึ้น นอกจากนี้ รายการคอร์ตดินมักแข่งขันกันบนแผ่นดินใหญ่ในทวีปยุโรป เช่น ฝรั่งเศส สเปน และอิตาลี ซึ่งมีอุณหภูมิสูงกว่าประเทศอื่น ทำให้ลูกที่นาดัลตีออกไปนั้นกระดอนสูงกว่าเดิม นาดัลยังถือเป็นหนึ่งในผู้เล่นที่ขึ้นชื่อในด้านการเบรกเกมเสริ์ฟของฝ่ายตรงข้ามได้ดี โดยเขามีเปอร์เซนต์การเบรกเสริ์ฟและการทำคะแนนจากแต้มเบรกพอยต์ สูงเป็นลำดับต้น ๆ ในทัวร์
นาดัลเป็นคนที่สร้างสมดุลทางอารมณ์ได้เป็นอย่างดี และเป็นนักเทนนิสที่มี "ความเข้มแข็งทางจิตใจ" (Mental Toughness) สูงที่สุดคนหนึ่ง จากที่ตามหลังคู่แข่งอยู่หลายครั้งก็พลิกกลับมาชนะได้ เช่น การแข่งขันวิมเบิลดันรอบ 2007 เขาตามหลัง มิคาอิล ยูซนี อยู่ 2 เซต ก่อนจะเก็บชัยชนะได้ใน 3 เซตหลัง หรือเมื่อครั้งเอาชนะ ดานีอิล เมดเวเดฟ ได้ในเอทีพี เวิลด์ ทัวร์ ไฟนอล 2019 หลังจากที่ตามหลังอยู่ 1–5 เกมในเซตตัดสิน
นาดัลครองสถิติโลกมากมาย โดยมีสถิติสำคัญได้แก่:
ตั้งแต่ปี 2004 เป็นต้นมา โดยพบกันในรอบชิงชนะเลิศแกรนด์สแลม 9 ครั้ง ซึ่งนาดัลชนะ 6 ครั้ง ทั้งคู่เคยแข่งขันกันมาแล้ว 40 ครั้ง โดยนาดัลชนะไป 24 ครั้ง และแพ้ 16 ครั้ง โดยเฟเดอร์เรอร์มีสถิติการพบกันบนฮาร์ดคอร์ต (พื้นคอนกรีต) ที่เหนือกว่า (ชนะ 11, แพ้ 9) และยังมีสถิติบนคอร์ตหญ้าที่ดีกว่าเช่นกัน (ชนะ 3, แพ้ 1) แต่นาดัลก็มีสถิติการพบกันบนคอร์ตดินที่เหนือกว่ามาก (ชนะ 14, แพ้ 2) ทั้งคู่พบกันในแกรนด์สแลม 14 ครั้ง และนาดัลอาชนะไปได้ถึง 10 ครั้ง นาดัลยังมีสถิติที่ดีกว่าในรายการออสเตรเลียนโอเพน โดยเอาชนะ 3 ครั้ง, แพ้ 1 ครั้ง และไม่เคยแพ้เฟเดอร์เรอร์ในเฟรนช์โอเพนจากการพบกัน 6 ครั้ง ในขณะที่เฟเดอร์เรอร์ก็มีสถิติที่เหนือกว่าในการพบกันที่วิมเบิลดันโดยเอาชนะได้ 3 ครั้ง, แพ้ 1 ครั้ง และทั้งคู่ยังไม่เคยพบกันในยูเอสโอเพน
คู่แข่งที่สำคัญที่สุดอีกคนหนึ่งของนาดัล ได้แก่ นอวาก จอกอวิช โดยทั้งคู่พบกันมากถึง 59 ครั้ง ซึ่งเป็นสถิติการพบกันของนักเทนนิสสองคนที่มากที่สุดในยุคโอเพน โดยนาดัลชนะไปได้ 29 ครั้ง และแพ้ 30 ครั้ง ซึ่งจอกอวิชเป็นผู้เล่นที่ชนะนาดัลได้มากที่สุดนับตั้งแต่เล่นอาชีพมา ในขณะเดียวกันนาดัลก็เป็นผู้เล่นที่เอาชนะจอกอวิชได้มากที่สุดเช่นกัน ทั้งคู่พบกันในรอบชิงชนะเลิศทุกรายการ 28 ครั้ง นาดัลชนะไปได้ 13 ครั้ง แพ้ 15 ครั้ง อย่างไรก็ตาม นาดัลมีสถิติที่เหนือกว่าในรอบชิงชนะเลิศแกรนด์สแลม จำนวน 5–4 ครั้ง (พบกัน 9 ครั้ง) ซึ่งจอกอวิชเอาชนะนาดัลในรอบชิงชนะเลิศออสเตรเลียนโอเพน 2 ครั้ง (ปี 2011 และ 2019), วิมเบิลดัน 1 ครั้ง (ปี 2011) และ ยูเอสโอเพน 1 ครั้ง (ปี 2011) ในขณะที่นาดัลชนะจอกอวิชได้ในรอบชิงชนะเลิศเฟรนช์โอเพนได้ 3 ครั้ง (ปี 2012, 2014 และ 2020) และ ยูเอสโอเพน 2 ครั้ง (ปี 2010 และ 2013)
การแข่งขันครั้งประวัติศาสตร์ของทั้งคู่คือ รอบชิงชนะเลิศออสเตรเลียนโอเพน ปี 2012 ซึ่งใช้เวลาแข่งขันนานถึง 5 ชั่วโมง 53 นาที ถือเป็นการแข่งขันรอบชิงชนะเลิศแกรนด์สแลมที่นานที่สุด โดยนาดัลแพ้ไป 2–3 เซต จอกอวิชยังเป็นหนึ่งในสองผู้เล่นที่ชนะนาดัลได้ในการแข่งขันเฟรนช์โอเพน และเป็นผู้เล่นคนเดียวที่ชนะนาดัลได้สองครั้งในรายการดังกล่าว ทั้งสองฝ่ายต่างก็มีคอร์ตที่ตนเองถนัด และมักจะเอาชนะอีกฝ่ายได้บ่อยครั้งเมื่อได้ลงแข่งขันในพื้นสนามที่ตนเองถนัด โดยจอกอวิชชนะนาดัลบนฮาร์ดคอร์ต (พื้นคอนกรีต) 20 ครั้ง แพ้เพียง 7 ครั้ง ในขณะที่นาดัลก็ชนะจอกอวิชบนคอร์ตดินได้ 20 ครั้ง แพ้ไปเพียง 8 ครั้งเช่นกัน และทั้งคู่มีสถิติเท่ากันบนคอร์ตหญ้าโดยผลัดกันแพ้ชนะคนละ 2 ครั้ง
การพบกันครั้งล่าสุดของทั้งคู่ คือรอบ 8 คนสุดท้ายของแกรนด์สแลมเฟรนช์โอเพน โดยนาดัลชนะ 3–1 เซต
นาดัลและแอนดี มาร์รี มีสถิติการพบกัน 24 ครั้ง นาดัลชนะ 17 ครั้ง แพ้ 7 ครั้ง และนาดัลมีสถิติที่เหนือกว่าในการพบกันในทุกพื้นสนาม ได้แก่ คอร์ตดิน (ชนะ 7, แพ้ 2), คอร์ตหญ้า (ชนะ 3, แพ้ 0) และฮาร์ดคอร์ต (ชนะ 7, แพ้ 5) และทั้งคู่พบกันในรายการแกรนด์สแลม 9 ครั้ง นาดัลเป็นฝ่ายชนะ 7 ครั้ง แพ้ 2 ครั้ง ซึ่งใน 7 จาก 9 ครั้งนี้เป็นการแข่งขันในรอบ 8 คนสุดท้ายและรอบรองชนะเลิศ แต่มาร์รีมีสถิติที่ดีกว่าในการพบกันในรอบชิงชนะเลิศรวมทุกรายการ (ชนะ 3, แพ้ 1)
สปอนเซอร์และทรัพย์สินส่วนตัว.
ราฟาเอล นาดัล ทำเงินรางวัลจากการแข่งขันรวมทั้งสิ้น 125 ล้านเหรียญสหรัฐ เขามีสปอนเซอร์หลายราย เช่น "Nike" (ชุดแข่งและรองเท้าเทนนิส), "Telefonica" (บริษัทโทรคมนาคม), "Babolat" (ไม้เทนนิส), "Kia Motors" (รถยนต์), "Richard Mille" (นาฬิกา), "Mapfre" (บริษัทประกันภัย), "Santander" (ธนาคารและบริการด้านการเงิน) และ "Cantabria Labs" (ผลิตภัณฑ์ดูแลผิว) เป็นต้น ขณะที่นิตยสารฟอร์บส์ซึ่งจัดอันดับนักกีฬาที่มีรายได้มากที่สุดในโลกประจำปี 2020 ระบุว่าเขาอยู่อันดับที่ 27 ด้วยรายได้มูลค่า 40 ล้านเหรียญสหรัฐ (ราว 1,245 ล้านบาท) ในปีนี้ แบ่งเป็นรายได้จากการเป็นพรีเซนเตอร์/แอมบาสเดอร์ 26 ล้านเหรียญสหรัฐ และรายได้จากการแข่งขัน 14 ล้านเหรียญ โดยนาดัลมีทรัพย์สินรวม 220 ล้านเหรียญสหรัฐ
นาดัลเปิดมูลนิธิ "Rafa Nadal Foundation" ในการช่วยเหลือผู้ด้อยโอกาส โดยมีคติที่ว่า "“I am always working for the same goal: to improve as a player and as a person”", นอกจากนี้เขายังร่วมก่อตั้งมูลนิธิการกุศลกับ โรเจอร์ เฟเดอเรอร์ และนับตั้งแต่ปี 2020 เป็นต้นมา นาดัลได้ร่วมตั้งกองทุนร่วมกับ จอกอวิช และเฟเดอเรอร์ ในโครงการช่วยเหลือนักเทนนิสที่ได้รับผลกระทบจากการระบาดของไวรัสโควิดเนื่องจากการแข่งขันเทนนิสฤดูกาลที่ผ่านมาถูกหยุดพัก โดยจอกอวิช ซึ่งเป็นประธานสภานักเทนนิสเอทีพี ต้องการช่วยเหลือผู้เล่นที่มีอันดับโลกในกลุ่มอันดับ 200-1,000 และได้หารือกับ เฟเดอเรอร์ และ นาดัลเพื่อหาแนวทางช่วยเหลือต่อไป
ราฟาเอล นาดัล ปรากฏตัวในมิวสิกวิดีโอเพลง "Gypsy" ของชากีรา และเป็นส่วนหนึ่งในอัลบั้ม "She Wolf" ในปี 2010 ชากีราอธิบายถึงสาเหตุที่เธอเลือกนาดัลสำหรับมิวสิกวิดีโอนี้ โดยได้อ้างในการให้สัมภาษณ์กับหนังสือพิมพ์ละตินอเมริกา เฮรัลด์ ทริบูนว่า "ฉันคิดว่าบางทีฉันอาจต้องการใครสักคนที่ฉันสามารถระบุตัวตนได้ และราฟาเอล นาดัลก็เป็นคนที่มุ่งมั่นในอาชีพการงานของเขาอย่างเต็มที่ตั้งแต่ยังเด็ก ฉันมองเห็นเช่นนั้นตั้งแต่เขาอายุ 17 ปี”
สถิติการเล่นอาชีพ.
เข้าชิงชนะเลิศ 30 รายการ (ชนะเลิศ 22, รองชนะเลิศ 8)
เหรียญทอง 2 สมัย (ประเภทเดี่ยว 1 สมัย, ประเภทคู่ 1 สมัย)
ประเภทชายเดี่ยว: เข้าชิงชนะเลิศ 2 สมัย (รองชนะเลิศ 2 สมัย)
เข้าชิงชนะเลิศ 53 รายการ (ชนะเลิศ 36, รองชนะเลิศ 17)
เดวิส คัพ (ทีมชาติสเปน).
ชนะเลิศ 5 สมัย
โนวัค ยอโควิค
งานประกาศผลรางวัลออสการ์ ครั้งที่ 27
งานประกาศผลรางวัลออสการ์ ครั้งที่ 27 เป็นงานมอบรางวัลสำหรับภาพยนตร์ที่เข้าฉายในปีค.ศ. 1954
งานประกาศผลรางวัลออสการ์ ครั้งที่ 28
งานประกาศผลรางวัลออสการ์ ครั้งที่ 28 เป็นงานมอบรางวัลสำหรับภาพยนตร์ที่เข้าฉายในปีค.ศ. 1955
งานประกาศผลรางวัลออสการ์ ครั้งที่ 29
งานประกาศผลรางวัลออสการ์ ครั้งที่ 29 เป็นงานมอบรางวัลสำหรับภาพยนตร์ที่เข้าฉายในปีค.ศ. 1956
งานประกาศผลรางวัลออสการ์ ครั้งที่ 30
งานประกาศผลรางวัลออสการ์ ครั้งที่ 30 เป็นงานมอบรางวัลสำหรับภาพยนตร์ที่เข้าฉายในปีค.ศ. 1957
งานประกาศผลรางวัลออสการ์ ครั้งที่ 31
งานประกาศผลรางวัลออสการ์ ครั้งที่ 31 เป็นงานมอบรางวัลสำหรับภาพยนตร์ที่เข้าฉายในปีค.ศ. 1958
Best Picture : "Gigi"
Best Director : Vincente Minnelli, "Gigi"
Best Actor : David Niven, "Separate Tables"
Best Supporting Actor : Burl Ives, "The Big Country"
Best Actress : Susan Hayward, "I Want To Live!"
Best Supporting Actress : Wendy Hiller, "Separate Tables"
Best Original Story and Screenplay : Nedrick Young and Harold Jacob Smith, "The Defiant Ones"
Best Screenplay Based on Material From Another Medium : Alan Jay Lerner, "Gigi"
งานประกาศผลรางวัลออสการ์ ครั้งที่ 32
งานประกาศผลรางวัลออสการ์ ครั้งที่ 32 เป็นงานมอบรางวัลสำหรับภาพยนตร์ที่เข้าฉายในปีค.ศ. 1959
Honorary Oscar.
An Honorary Oscar, a bittersweet recognition, was awarded to the under-appreciated Buster Keaton, one of the silent screen's greatest comedic characters, who was known as 'The Great Stone Face.' His award was for "his unique talents which brought immortal comedies to the screen", such as "Sherlock, Jr." (1924), "The Navigator" (1924), "The General" (1927), "Steamboat Bill, Jr." (1928), and "The Cameraman" (1928).
งานประกาศผลรางวัลออสการ์ ครั้งที่ 33
งานประกาศผลรางวัลออสการ์ ครั้งที่ 33 เป็นงานมอบรางวัลสำหรับภาพยนตร์ที่เข้าฉายในปีค.ศ. 1960
หลวงพี่เท่ง 2 รุ่นฮาร่ำรวย
หลวงพี่เท่ง 2 รุ่นฮาร่ำรวย เป็นภาพยนตร์ภาค 2 ต่อจากภาคแรก ออกฉายเมื่อวันที่ 2 ตุลาคม พ.ศ. 2551 กำกับโดย บำเรอ ผ่องอินทรกุล แต่เกิดปัญหาเรื่องสัญญากับบมจ.เวิร์คพอยท์จึงไม่สามารถดึง เท่ง เถิดเทิง นักแสดงนำผู้รับบทหลวงพี่เท่งในภาคที่แล้วมาแสดง จึงเปลี่ยนนักแสดงนำมาเป็น อภิสิทธิ์ โอภาสเอี่ยมลิขิต หรือ โจอี้ บอย นักร้องเพลงแร็พชื่อดัง มาเป็นหลวงพี่โจอี้ อดีตนักร้องเพลงแร็ปที่หันหน้าเข้าสู่ทางธรรม ในเรื่องนี้โจอี้ บอย ได้ใช้ความสามารถของตนในการแต่งและเทศน์บทเทศน์แบบแร็พมาประกอบในภาพยนตร์ ภาพยนตร์ลงทุนสร้างกว่า 42 ล้านบาท ทำรายได้รวม 85 ล้านบาท
เรื่องราวเริ่มจากการกล่าวถึง หลวงพี่เท่ง (เท่ง เถิดเทิง) เดินทางไปทิเบตเพื่อไปแสวงหาปัญญา หลวงพี่โจอี้ (อภิสิทธิ์ โอภาสเอี่ยมลิขิต) อดีตนักร้องเพลงแร็พที่มาจำพรรษาที่วัดเดียวกันก็ถูกตามตอแยโดยมารผจญอย่างเหล่าแร็ปเปอร์ให้ลาสิกขาบทกลับไปร้องเพลงตามเดิม
หลวงพี่โจอี้จึงเดินทางเพื่อเสาะหารสพระธรรมและละทางโลกและทางแร็ป หลวงพี่โจอี้เดินทางมาถึงหมู่บ้านโคกสะอาด และได้จำพรรษาที่วัดโคกสะอาด ที่ซึ่งมี หลวงตา (สุเทพ โพธิ์งาม) ผู้ถนัดการแหล่เป็นสมภาร และมีพระลูกวัดอย่าง หลวงพี่ศรี (ชูษี เชิญยิ้ม), หลวงพี่พวง (พวง เชิญยิ้ม), หลวงพี่จิ๋ว (โยกเยก เชิญยิ้ม)ร่างยักษ์
นอกจากจะมีวัดพุทธแล้วในหมู่บ้านแห่งนี้ประกอบไปด้วยชุมชนศาสนาคริสต์และชุมชนมุสลิมที่อยู่ร่วมกันอย่างสงบ แต่ปัญหาสำคัญคือธุรกิจโรงโม่หินของ มีสซิสซิปปี้ หรือ เถ้าแก่ปี้ (แอนนา ชวนชื่น) พ่อของ ดอกแก้ว (กนกวรรณ ใหม่อ่อน) ที่ทำให้เกิดมลพิษ อีกทั้งในการระเบิดหินแต่ละครั้งทำให้เกิดก้อนหินกระเด็นออกมาทำลายชีวิตและทรัพย์สินของชาวบ้าน นี้คือปัญหาใหญ่ที่หลวงพี่โจอี้ต้องเข้าไปช่วยอย่างเลี่ยงไม่ได้
สงครามจอร์เจีย
พาวเวอร์เรนเจอร์ RPM
พาวเวอร์เรนเจอร์ RPM เป็นซีรีส์ที่ 17 ของ พาวเวอร์เรนเจอร์ ได้ซื้อลิขสิทธิ์มาจาก โกออนเจอร์ ออกฉายทาง Toon Disney , ABC Kids and Jetix เริ่มฉายตั้งแต่วันที่ 7 มีนาคม ค.ศ. 2009
ในสามปีก่อน ไวรัส คอมพิวเตอร์ ที่เรียกว่า Venjix การสื่อสารนั้นไม่มีความหมาย และทั้งหมดก็ได้สร้างหุ่นดรอยด์ขึ้น และสุดท้ายแล้วที่มนุษยชาติเป็นเมืองที่มียอดกลมของ Corinth ที่ถูกรอบล้อมไปด้วยกองกำลัง Venjix และสนามกำลัง เมื่อสนามกำลังจะลดลงเพื่อให้คนที่รอดตายในวิหาร ดร. เค ของกองกำลัง RPM ได้ต่อสู้กับ Venjix เพื่อป้องกัน Corinth จากการถูกทำลาย
เป็นนักวิจัยการสร้างเทคโนโลยี เธอมีความเกี่ยวข้องกับชุด เรนเจอร์ เธอเป็นคนอัจฉริยะ และมีแนวโน้มที่ไพเราะโดยใช้ ไวโอลิน และ คีย์บอร์ด
เป็นเสนาธิการของ Colonel Truman พอจบฤดูกาลแล้วพบว่า เขาได้เป็นลูกผสมของเชื้อ เทคโนโลยี Venjix
เมทา
เมทา  เป็นหน่วยคำเติมหน้าที่มาจากภาษากรีก แปลว่า "เกี่ยวกับ" ในภาษาไทยที่ใช้กันคือ อภิ มีความหมายคือ "ยิ่ง" "ใหญ่" "ทับ" เพื่อบ่งบอกหรือขยายความหมายของคำที่ตามมา เช่นคำที่เราคุ้นเคยในภาษาบาลี สันสกฤต อภิธมฺม หรือ อภิธรรม คือ "ธรรมวิเศษ" ซึ่งบ่งบอกถึงธรรมคำสอนที่มีความยิ่งใหญ่กว่าธรรมหรือคำสอนโดยทั่วไป
ซี เอส ลิวอิส
เมทะดาตา
คอนเสิร์ตทัวร์เล็ตส์ทอล์กอะเบาต์เลิฟ
คอนเสิร์ตทัวร์เล็ตส์ทอล์กอะเบาต์เลิฟ  คือคอนเสิร์ตทัวร์ของเซลีน ดิออน นักร้องสาวชาวแคนาดา การจัดเริ่มต้นเมื่อวันที่ 21 สิงหาคม พ.ศ. 2541 ในคอนเสิร์ตนี้จัดขึ้นเพื่อสนับสนุนอัลบั้ม "เล็ตส์ทอล์กอะเบาต์เลิฟ" นอกจากนี้ในประเทศที่ใช้ภาษาฝรั่งเศส ยังได้นำเพลงจากอัลบั้ม "ซีลซูฟฟีเซแดมเม" มาขับร้องด้วย
เริ่มแรก เซลีน ดิออนจัดคอนเสิร์ต 4 ครั้งสำหรับวันปีใหม่จีนในเดือนมกราคม และกุมภาพันธ์ พ.ศ. 2541 ในเมลเบิร์น ประเทศออสเตรเลีย และฮาวาย สหรัฐอเมริกา หลังจากนี้ได้แสดงคอนเสิร์ตอีก 3 ครั้งในโรงแรมซีซ่าร์พาเลซ, เมืองแอตแลนติก, นิวเจอร์ซีย์
คอนเสิร์ตทัวร์เริ่มต้นขึ้นในปี พ.ศ. 2541 ใน สหรัฐอเมริกา, แคนาดา, ฮ่องกง, ญี่ปุ่น, เนเธอร์แลนด์, เบลเยี่ยม, ฝรั่งเศส, สวิตเซอร์แลนด์, เยอรมนี และสหราชอาณาจักร รวมแล้วกว่า 95 รอบ การทัวร์เริ่มต้นขึ้นอย่างเป็นทางการเมื่อวันที่ 21 สิงหาคม พ.ศ. 2541 ในบอสตัน สหรัฐอเมริกา และยังจัดคอนเสิร์ตในเมืองสำคัญๆอีกหลายเมืองทั่วโลก การทัวร์สิ้นสุดลงเมื่อวันที่ 31 ธันวาคม พ.ศ. 2542 ในคอนเสิร์ตที่ใช้ชื่อว่ามิลเลนเนียม ในมอนทรีออล ประเทศแคนาดา
ในคอนเสิร์ตนี้เซลีนร้องเพลงคู่กับวิดีโอของศิลปินท่านอื่นๆ 3 เพลง อันประกอบไปด้วย "เทลฮิม" กับบาร์บรา สตรัยแซนด์, "อิมมอร์ทอลิตี" กับบีจีส์ และ "ทรีดเฮอไลค์อะเลดี้" กับไดอาน่า คิง แขกรับเชิญที่ร่วมขับร้องได้แก่ ชอง-ชาก โกลด์แมน ในเพลง "J'irai où tu iras" และทาโร ฮากาซะ นักดนตรีไวโอลินที่บรรเลงในเพลง "ทูเลิฟยูมอร์" นอกจากนี้เซลีนยังร้องเพลง "แอมยัวร์แองเจิล" กับ Barnev Valsaint (นักร้องคอรัส), ไดอาน่า คิงร่วมแสดงสดกับเซลีนในเพลง "ทรีดเฮอไลค์อะเลดี้" เมื่อัวนที่ 2 ตุลาคม พ.ศ. 2541 ในออร์แลนด์โด รัฐฟลอริดา และบีจีส์ในเพลง "อิมมอร์ทอลิตี" เมื่อวันที่ 3 ตุลาคม พ.ศ. 2541 ใน Fort Lauderdale รัฐฟลอริดา
มีการแสดงหลายรอบยกเลิกไปเพราะเรอเน่ แองเจลลิล สามีและผู้จัดการส่วนตัวของเซลีนป่วย บางรอบได้เลื่อนการจัดไป บางรอบได้ยกเลิกการแสดงไปอันประกอบด้วย ดับลิน, เบอร์มิงแฮม, แฟรงเฟิร์ต, Gothumberg,เวียนนา, บาร์เซโลนา, Marseille, Lyon, โคโลญ และลิสบอน
เซลีนจัดคอนเสิร์ตครั้งสุดท้ายในทัวร์นี้โดยใช้ชื่อว่า "มิลเลนเนียมคอนเสิร์ต"  ในมอนทรีออล ประเทศแคนาดา ในวันที่31 ธันวาคม พ.ศ. 2542 หลังจากนั้นเซลีนก็จัดคอนเสิร์ตส่วนตัวในลาสเวกัส รัฐเนวาดา สหรัฐอเมริกา ในวันที่1 มกราคม พ.ศ. 2543 ซึ่งเปิดให้สำหรับบุคคลในครอบครัว และบุคลากรอุตสาหกรมบางคนเข้าร่วม (ประมาณ 230 คน)
† ร้องช่วงต้นปี พ.ศ. 2541&lt;br&gt;
†† ร้องช่วงปลายปี พ.ศ. 2541&lt;br&gt;
††† ร้องวันที่ 2 ตุลาคม พ.ศ. 2541ในออร์แลนโด สหรัฐอเมริกา &lt;br&gt;
†††† ร้องวันที่ 5 พฤศจิกายน พ.ศ. 2542 ใน Ft. Lauderdale สหรัฐอเมริกา
เมตาดาตา
เมต้าดาต้า
เมตะบอลิสซึม
หลวงพี่เท่ง 2
หลวงพี่เท่ง2
นาดาล
เฟเดอเรอร์
หลวงพี่เท่ง
หลวงพี่เท่ง  เป็นภาพยนตร์ไทยแนวตลกศาสนาฉายเมื่อปี พ.ศ. 2548 กำกับโดย โน้ต เชิญยิ้ม สร้างและจัดจำหน่ายโดย พระนครฟิล์ม เป็นภาพยนตร์เรื่องแรกในภาพยนตร์ชุด "หลวงพี่เท่ง" แสดงนำโดย เท่ง เถิดเทิง, โน้ต เชิญยิ้ม, สราวุฒิ พุ่มทอง, สาวิกา ไชยเดช, สมชาย ศักดิกุล, เอ็ดดี้ ผีน่ารัก, สายัณห์ ดอกสะเดา, อ่าง เถิดเทิง, จุฑารัตน์ อัตถากร, มรกต มณีฉาย, เฉื่อย เถิดเทิง, อุบลวรรณ บุญรอด, จ๊อด เชิญยิ้ม, จเร เชิญยิ้มและวรวิทย์ ผ่องอินทรกุล ภาพยนตร์ทำเงิน 141.7 ล้านบาท กลายเป็นภาพยนตร์ไทยแนวตลกเรื่องแรกที่ทำเงินมากกว่า 100 ล้านบาท
หลวงพี่เท่ง (พงษ์ศักดิ์ พงษ์สุวรรณ) อดีตนักเลงเก่าที่ตอนนี้เปลี่ยนตัวเปลี่ยนใจมาบวชเป็นพระ ย้ายมาอยู่ที่วัดแห่งหนึ่ง ที่ซึ่งชาวบ้านกำลังเสื่อมศรัทธาในพุทธศาสนา ด้วยการหันไปพึ่งไสยศาสตร์ของแก๊งลวงโลกที่มี ท่านเพิ่ม (สมชาย ศักดิกุล) และพะเนียง (สาวิกา ไชยเดช) ลูกสาวที่หลอกเป็นเจ้าพ่อ หลวงพี่เท่งตั้งใจจะพัฒนาจิตใจชาวบ้านให้ดีขึ้นให้ได้ โดยมี มัคทายกส่ง (โน้ต เชิญยิ้ม) และเพี้ยน หรือ คุณมานะ (สราวุฒิ พุ่มทอง) 2 ลูกศิษย์วัดคอยช่วย แต่แล้ววันหนึ่ง เมื่อพะเนียงเกิดเปลี่ยนใจจะเลิกหลอกลวงชาวบ้าน ท่านเพิ่มจึงร่วมมือกับ นายพัฒนา หรือ ตุ๋ย (เฉื่อย เถิดเทิง) นักการเมืองท้องถิ่นที่จะลงสมัคร​เป็น​นายก อบต. ใส่ความหลวงพี่เท่งให้ออกไปพ้นจากวัด
หลวงพี่เท่ง นับเป็นภาพยนตร์เรื่องที่ 2 จากการกำกับเองของบำเรอ ผ่องอินทรีย์ หรือ โน้ต เชิญยิ้ม นักแสดงตลกชื่อดัง หลังจากไม่ประสบความสำเร็จมาแล้วจาก "คนปีมะ" ภาพยนตร์เรื่องแรกซึ่งเป็นผลงานก่อนหน้านั้น สำหรับภาพยนตร์เรื่องนี้สามารถทำรายได้จากการฉายถึง 141.7 ล้านบาท นับว่าเป็น 1 ในภาพยนตร์ไทยที่ประสบความสำเร็จทางรายได้อย่างมาก ลบคำสบประมาทที่ว่านักแสดงตลกมากำกับเองแล้วจะไม่ประสบความสำเร็จ จนต้องมีการสร้างภาคต่อมา คือ "หลวงพี่เท่ง 2 รุ่นฮาร่ำรวย"
หลวงพี่เท่ง เป็นภาพยนตร์แนวตลก เสนอวิถีชีวิตของชาวไทยในชนบทที่ละเลยศาสนาพุทธแต่ละกลับหันไปงมงายกับไสยศาสตร์ที่เกิดจากการหลอกลวง หลวงพี่เท่งพระหนุ่มที่พึ่งมาจำพรรษาที่วัดในชุมชนนี้จึงต้องต่อสู้กับความไม่รู้และความงมงายของชาวบ้าน สุดท้ายแล้วฝ่ายใดจะเป็นฝ่ายมีชัย
การเล่าเรื่องของเรื่องหลวงพี่เท่งดำเนินเรื่องอย่างเรียบง่าย มีการสอดแทรกมุขตลกตามรสนิยมคนไทย ได้รับคำวิจารณ์ว่า เท่ง เถิดเทิง แสดงได้ดีมาก มุขตลกในเรื่องไม่ถึงกับตลกจนน้ำตาเล็ด แต่ก็สามารถดูได้อย่างคลายเครียดได้ และมีข้อคิดอีกด้วย
แต่ก็มีบางส่วนเห็นว่า ไม่สนุกเลยและไม่ตลกด้วย รวมถึงการตัดต่อก็กระโดดไปกระโดดมา
ต่อมาได้มีการฉายทางโทรทัศน์ทางช่อง 3 ในรายการ หนังดังวันหยุด ในวันอาทิตย์ที่ 28 กุมภาพันธ์ พ.ศ. 2553
หลวงพี่เท่ง เป็น 1 ใน 100 หนังไทยแห่งทศวรรษจากการสำรวจของนิตยสารไบโอสโคป
คณะรัฐมนตรีคณะที่ 58 ของประเทศไทย
Nepenthes densiflora
Nepenthes densiflora ( มาจากภาษาละติน: "densus" = หนาแน่น, "florus" = ดอกไม้) เป็นหม้อข้าวหม้อแกงลิงถิ่นเดียวของสุมาตรา พบขึ้นในระดับความสูง 1700 ถึง 3200 เมตร จากระดับน้ำทะเล
ไม่มีรูปแบบหรือความหลากหลายของ "N. densiflora" ที่ถูกจำแนกไว้
ในปี ค.ศ. 2001, ชาร์ลส์ คลาร์ก (Charles Clarke) ได้ทำการวิเคราะห์ลำดับชั้นบนพื้นฐานของการวิวัฒนาการชาติพันธุ์ของ "หม้อข้าวหม้อแกงลิง" บนเกาะสุมาตราและเพนนิซูล่า มาเลเซีย โดยใช้รูปร่างลักษณะ 70 ลักษณะของอนุกรมวิธาน ตามส่วนของแผนภาพวิวัฒนาการชาติพันธุ์ที่ได้ แสดงในส่วนของ "เครือบรรพบุรุษที่ 3 (Clade)" ซึ่งประกอบไปด้วย "N. densiflora" และชนิดอื่นที่มีความสัมพันธ์ใกล้ชิดอีกสามชนิด
วัดสนามใน
วัดสนามใน เป็นวัดไทย ตั้งอยู่ในหมู่ที่ 4 บ้านวัดสนามนอก ตำบลวัดชลอ อำเภอบางกรวย จังหวัดนนทบุรี มีหลวงพ่อทอง อาภากโร เป็นเจ้าอาวาส
วัดสนามในเป็นที่รู้จักในกลุ่มผู้ปฏิบัติธรรมตามแนวทางของหลวงพ่อเทียน จิตตสุโภ
แนวทางดังกล่าวให้ความสำคัญกับการเจริญสติด้วยการรู้การเคลื่อนไหว หรือเรียกว่าการเจริญสติแบบเคลื่อนไหว มุ่งเน้นให้ผู้ปฏิบัติธรรมได้ฝึกเจริญสติโดยการสังเกต หรือเฝ้าดูธรรมชาติรอบตัว
สภาพแวดล้อมภายในวัด เต็มไปด้วยต้นไม้ หนองน้ำที่มีอยู่เองตามธรรมชาติ ไม่เน้นการสร้างสิ่งก่อสร้างแบบวัดโดยทั่วไป
ลักษณะพื้นที่วัด มีเนื้อที่กว้าง 80 เมตร ลึก 160 เมตร ติดทางรถไฟ แบ่งออกเป็น 3 เขต ดังนี้
วัดนี้ไม่ปรากฏที่มาว่าใครเป็นผู้สร้างและสร้างเมื่อใด เป็นวัดรกร้าง ไม่มีพระสงฆ์ หรือเณรจำพรรษามาเป็นเวลานาน จนกระทั่งปี พ.ศ. 2519 นายวิโรจน์ ศิริอัฐิ และมหาสุขสันต์ ได้เข้ามาแนะนำวัดนี้แก่หลวงพ่อเทียน จิตตสุโภ ซึ่งในขณะนั้นได้จำพรรษาอยู่ที่วัดชลประทานรังสฤษฎ์และกำลังหาสถานที่เหมาะสมสำหรับการปฏิบัติกรรมฐานแก่ญาติโยม โดยไม่เน้นการก่อสร้างวัตถุดังเช่นวัดอื่นๆ เมื่อหลวงพ่อเทียนมาดูที่วัดนี้ พบว่ามีเพียงร่องรอยของโบสถ์เก่า เจดีย์เก่า ซากอิฐกระจัดกระจายอยู่พอให้เห็นว่าเคยเป็นวัดมาก่อน มีที่ดินเหลืออยู่เฉพาะบริเวณโบสถ์และเจดีย์ นอกนั้นได้ถูกชาวบ้านยึดไปทำกิน
หลวงพ่อเทียนพอใจในสถานที่นี้ จึงตัดสินใจที่จะบูรณะให้เป็นวัดโดยสมบูรณ์อีกครั้งหนึ่ง
Nepenthes mantalingajanensis ( มาจากภาษาPalawano: "mantalingahan" = ภูเขา Mantalingahan, และภาษาละติน: "-ensis" = จาก) เป็นหม้อข้าวหม้อแกงลิงถิ่นเดียวของ ปาลาวันใต้ ในประเทศฟิลิปปินส์
หม้อข้าวหม้อแกงลิงชนิดนี้ถูกเก็บได้ครั้งแรกจากภูเขา Mantalingahan ในปี ค.ศ. 1992,ระหว่างการสำรวจทางพฤกษศาสตร์บนภูเขาโดยนักพฤกษศาสตร์ที่ชื่อ Argent และ Romero
ในปี ค.ศ. 1998 หม้อข้าวหม้อแกงลิงชนิดนี้จึงมีการปลูกเลี้ยง และมีการรับรองการจำแนกรูปแบบในปี ค.ศ. 2007 ก่อนหน้านี้ ต้นไม้ในการเพาะเลี้ยงถูกอ้างอิงในชื่อ ""หม้อข้าวหม้อแกงลิง" ชนิด Palawan 1"
คอนเสิร์ตทัวร์ 2007 (อิล ดิโว่)
คอนเสิร์ตทัวร์ 2007 คือคอนเสิร์ตทัวร์ของอิล ดิโว่ วงป๊อป-โอเปร่า เริ่มการแสดงในวันที่ 16 มกราคม พ.ศ. 2550 และสิ้นสุดการแสดงวันที่ 2 กรกฎาคม พ.ศ. 2550 เพื่อสนับสนุนอัลบั้ม "เซียมเปร"
เชื้อผีแค้นฝังหุ่น
เชื่อผีแค้นฝังหุ่น (อังกฤษ:Seed of The Chucky) ออกฉายเมื่อ 12 พฤศจิกายน พ.ศ. 2547 กำกับภาพยนตร์โดย ดอน แมนซินิ
พระเจ้าบรมวงศ์เธอ กรมหมื่นศรีสุเรนทร์
พระเจ้าบรมวงศ์เธอ กรมหมื่นศรีสุเรนทร์ (14 กุมภาพันธ์ พ.ศ. 2331 - 31 ธันวาคม พ.ศ. 2359) มีพระนามเดิมว่า พระองค์เจ้าคันธรส ประสูติเมื่อวันพฤหัสบดี เดือน 3 ขึ้น 8 ค่ำ ปีมะแม นพศก จุลศักราช 1149 ตรงกับวันที่ 14 กุมภาพันธ์ พ.ศ. 2330 (ปัจจุบันคือ พ.ศ. 2331) เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาพุ่ม ไม่มีนามสกุลพระราชทาน
ในปี พ.ศ. 2356 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นศรีสุเรนทร์
ต้องพระราชอาญา.
ปี พ.ศ. 2359 สมเด็จพระสังฆราช (ศุข) สิ้นพระชนม์ลง ครั้งนั้นว่ากันว่าสมเด็จพระพุทธโฆษาจารย์ (บุญศรี) วัดมหาธาตุอาจจะได้เป็นสมเด็จพระสังฆราช แต่ก็ได้เกิดอธิกรณ์ซึ่งนับว่าเป็นครั้งสำคัญและครั้งแรกขึ้นในรัชกาลที่ 2 เพราะมีพระเถระผู้ใหญ่ที่เป็นกำลังของคณะสงฆ์ต้องอธิกรณ์เมถุนปาราชิกพร้อมกันถึง 3 รูป ดังมีบันทึกไว้ในพระราชพงศาวดารว่า
"ในเดือน ๑๒ ป็ชวดอัฐศก (พ.ศ. ๒๓๕๙) นั้น มีโจทก์ฟ้องว่า พระพุทธโฆษาจารย์ (บุญศรี) วัดมหาธาตุ รูป ๑ พระญาณสมโพธิ (เค็ม) วัดนาคกลางรูป ๑ พระมงคลเทพมุนี (จีน) วัดหน้าพระเมรุกรุงเก่ารูป ๑ ทั้ง ๓ รูปนี้ประพฤติผิดพระวินัยบัญญัติข้อสำคัญ ต้องเมถุนปาราชิกมาช้านาน จนถึงมีบุตรหลายคน โปรดให้พระเจ้าน้องยาเธอ กรมหมื่นรักษ์รณเรศ กับพระเจ้าลูกยาเธอ กรมหมื่นเจษฎาบดินทร์ ทรงพิจารณาได้ความเป็นสัตย์สมดังฟ้อง จึงมีรับสั่งเอาตัวผู้ผิดไปจำไว้ ณ คุก"
พระเจ้าบรมวงศ์เธอ กรมหมื่นศรีสุเรนทร์ เป็นศิษย์เอกในสมเด็จพระพุทธโฆษาจารย์ กริ้วในการกระทำอันเกินกว่าเหตุของเจ้านายสองพระองค์มาก (ว่ากันว่าอาจะเป็นการกลั่นแกล้งเพื่อไม่ให้สมเด็จพระพุทธโฆษาจารย์เป็นสมเด็จพระสังฆราช) จึงทรงเขียนบัตรสนเท่ห์ ดังนี้
พระบาทสมเด็จพระพุทธเลิศหล้านภาลัย โปรดให้ค้นหาตัวผู้ทิ้งหนังสือ จนได้องค์พระเจ้าบรมวงศ์เธอ กรมหมื่นศรีสุเรนทร์ ในพระราชพงศาวดารรัชกาลที่ 2 เขียนเรื่องนี้ไว้ว่า
"ครั้งนั้นกรมหมื่นศรีสุเรนทร์ ซึ่งเป็นศิษย์นายสี พุทธโฆษาจารย์ไม่เห็นด้วย ก็ทิ้งหนังสือเป็นคำโคลงหยาบช้าต่อตระลาการกระทบกระทั่งถึงพระเจ้าแผ่นดินด้วย จึงโปรดให้กรมพระราชวังบวรสถานมงคลพิจารณาหนังสือทิ้ง กรมพระราชวังได้ประชุมพระราชวงศานุวงศ์ กับนักปราชญ์ที่รู้กาพย์ กลอนโคลง พิจารณาก็ลงเนื้อเห็นว่าเป็นสำนวนฝีโอษฐ์กรมหมื่นศรีสุเรนทร์แน่แล้ว จึงรับสั่งให้หากรมหมื่นศรีสุเรนทร์มาซักถามก็ไม่รับ จึงให้ลงพระราชอาญาเฆี่ยนถามจึงได้รับเป็นสัตย์ กรมหมื่นศรีสุเรนทร์ทนอาชญาไม่ได้ ก็สิ้นชีพในทิม แล้วมิได้บาดหมายให้ถอดชื่อเหมือนอย่างหม่อมเหมน ข้าราชการเพ็ดทูลลางคนก็ออกพระนามว่า พระองค์เจ้าคันธรศบ้าง ออกพระนามว่ากรมหมื่นศรีสุเรนทร์บ้าง"
พระเจ้าบรมวงศ์เธอ กรมหมื่นศรีสุเรนทร์ สิ้นพระชนม์ขณะรับพระอาญาเฆี่ยน เมื่อวันอังคาร เดือนยี่ ขึ้น 13 ค่ำ ปีชวด อัฐศก จุลศักราช 1178 ตรงกับวันที่ 31 ธันวาคม พ.ศ. 2359 สิริพระชันษา 28 ปี
ท้องฟ้าจำลองกรุงเทพฯ
ท้องฟ้าจำลองกรุงเทพ (Bangkok Planetarium) เป็นแหล่งเรียนรู้ ดาราศาสตร์ และอวกาศ ตั้งอยู่เลขที่ 928 ถนนสุขุมวิท แขวงพระโขนง เขตคลองเตย กรุงเทพมหานคร
เศรษฐศาสตร์สำนักเคนส์
เศรษฐศาสตร์สำนักเคนส์  คือทฤษฎีทางเศรษฐศาสตร์ที่มีพื้นฐานจากความคิดของจอห์น เมย์นาร์ด เคนส์ นักเศรษฐศาสตร์ชาวอังกฤษ ทฤษฎีนี้กล่าวว่าภาครัฐสามารถรักษาอัตราเจริญเติบโตและความมั่นคงทางเศรษฐกิจได้ในเศรษฐกิจแบบผสม ซึ่งทั้งภาครัฐและภาคเอกชนล้วนมีบทบาทที่สำคัญ เศรษฐศาสตร์สำนักเคนส์เกิดขึ้นจากการหาคำตอบให้กับปัญหาความล้มเหลวของตลาดเสรี ซึ่งกล่าวว่าตลาดและภาคเอกชนจะดำเนินการได้ดีกว่าหากภาครัฐไม่เข้ามาแทรกแซง ทฤษฎีที่เป็นพื้นฐานของเศรษฐศาสตร์แบบเคนส์ปรากฏครั้งแรกใน "The General Theory of Employment, Interest and Money" ซึ่งตีพิมพ์ในปี 1936
ในทฤษฎีของเคนส์ กิจกรรมทางเศรษฐกิจในระดับจุลภาคของบุคคลหรือบริษัทอาจรวมกันออกมาเป็นผลในระดับมหภาคที่ต่ำกว่ากำลังการผลิตที่แท้จริง นักเศรษฐศาสตร์สำนักคลาสสิก ส่วนมากเชื่อใน กฎของเซย์ ซึ่งกล่าวว่าอุปทานสร้างอุปสงค์ ดังนั้นจะไม่มีทางเกิดภาวะสินค้าล้นตลาด แต่เคนส์แย้งว่า อุปสงค์รวม อาจจะมีไม่เพียงพอในช่วงเศรษฐกิจตกต่ำ จึงนำไปสู่อัตราการว่างงานที่สูงและการสูญเสียผลผลิต นโยบายของภาครัฐสามารถช่วยกระตุ้นเศรษฐกิจโดยการเพิ่มอุปสงค์รวม ซึ่งเป็นการเพิ่มกิจกรรมทางเศรษฐกิจ ลดการว่างงาน และช่วยแก้ภาวะเงินฝืด ทฤษฎีเศรษฐศาสตร์มหภาคของเคนส์นั้นเป็นผลสะท้อนจากการปัญหาการว่างงานอย่างรุนแรงในประเทศอังกฤษในทศวรรษที่ 1920 และ สหรัฐอเมริกาในทศวรรษที่ 1930
เคนส์เสนอวิธีการแก้ไขภาวะเศรษฐกิจตกต่ำโดยการกระตุ้น ("จูงใจให้ลงทุน") ผ่านการใช้สองวิธีรวมกัน คือ การลดอัตราดอกเบี้ย และการลงทุนในโครงสร้างพื้นฐานซึ่งเป็นการอัดฉีดรายได้และส่งผลให้มีการใช้จ่ายมากขึ้นในระบบเศรษฐกิจ ซึ่งจะกระตุ้นให้มีการผลิตและการลงทุนมากขึ้น จนทำให้เกิดรายได้และการใช้จ่ายมากขึ้น และส่งผลวนเวียนต่อเนื่องไปเรื่อย ๆ จึงทำให้กิจกรรมทางเศรษฐกิจที่เกิดขึ้นทั้งหมดมีค่าหลายเท่าของการลงทุนครั้งแรก
เคนส์ และ คลาสสิก.
เคนส์ ได้ค้นหาความแตกต่างทฤษฎีของของจาก เศรษฐศาสตร์สำนักคลาสสิก ซึ่งเขาได้โจมตีเกี่ยวกับทฤษฎีทางเศรษฐศาสตร์ ของ เดวิด ริคาร์โด้ และ ผู้ที่มีแนวความคิดเหมือนกับเขา ซึ่งรวมไปถึง จอห์น สจ๊วต มิลล์, อัลเฟรด มาร์แชล และ อาเธอร์ พิกกู
แม่น้ำไรนน์
ผู้ว่ากทม.
ผู้ว่าฯกทม.
โปเซดอน จูเลี่ยน โซโล
คิม ฮี-ช็อล
คิม ฮี-ชอล (; เกิด 10 กรกฎาคม 2526) เป็นที่รู้จักในชื่อ ฮีชอล เป็นนักร้องชาวเกาหลีใต้ และผู้มีอายุมากที่สุดเป็นอันดับสองของบอยแบนด์ ซูเปอร์จูเนียร์
ฮีช็อลเกิดที่คังวอนโด ประเทศเกาหลีใต้ ในครอบครัวที่มีฐานะปานกลาง เขามีพี่สาวหนึ่งคน คือ คิม ฮีจิน เขาเข้ามาอยู่ภายใต้การจัดการของสังกัดเอสเอ็ม เอ็นเตอร์เทนเม้นท์หลังจากเขาออดิชั่นใน "Starlight Casting System" ในปีพ.ศ. 2545]] ขณะที่เขาอาศัยอยู่ที่โซล ฮีช็อลร่วมกับฮีโร่ แจจุง, ยูโนว ยุนโฮ และเพื่อนร่วมวงในอนาคต คังอิน ต้นสังกัดได้วางตัวพวกเขาในโปรเจกต์เล็กๆ ชื่อ โฟร์ซีซันส์ (Four Seasons) โดยสมาชิกสี่คนจะเป็นตัวแทนของสี่ฤดูในหนึ่งปี แต่กลุ่มที่ถูกคาดหวังไว้ก็ไม่ได้รับการเปิดตัว เมื่อสมาชิกสองคน ฮีโร่ แจจุง และ ยูโนว ยุนโฮ ได้ถูกเลือกให้อยู่ในกลุ่มบอยแบนด์ ทงบังชินกี ที่ได้รับการเปิดตัวเมื่อเดือนธันวาคม พ.ศ. 2546
พ.ศ. 2548-ปัจจุบัน: ซูเปอร์จูเนียร์.
เมื่อสมาชิกสองคนจากไป กลุ่มโฟร์ซีซันส์ก็ถูกยกเลิก สมาชิกที่เหลือสองคนของโฟร์ซีซันส์ ฮีช็อล และ คังอิน ก็ถูกวางตัวในอีกกลุ่มโปรเจกต์ ซูเปอร์จูเนียร์ กับเด็กฝึกหัดอีกสิบคนในสังกัดเดียวกัน กลุ่มโปรเจกต์นี้ถูกจัดการไปด้วยดีและเปิดตัวในสองปีให้หลัง ในปีพ.ศ. 2548 ภายใต้ชื่อ ซูเปอร์จูเนียร์05 รุ่นแรกของซูเปอร์จูเนียร์